Mathilda d’Orozco

Mathilda Valeria Beatrix d'Orozco, som gift også med etternavnene Cenami, Montgomery-Cederhjelm og Gyllenhaal, (født 14. juni 1796, død 19. oktober 1863) var en svensk (opprinnelig spansk-italiensk) adelskvinne, salonist, komponist, poet, forfatter, sanger, amatørskuespiller og klaverspiller.

Hun ble født i Italia som datter av den spanske ambassadøren i Milano, grev Nicolas Blasco d'Orozco og Sabina Lederer. Hun var først gift med marki Cenami, stallmester ved hoffet til Napoleons søster, prinsesse Elisa Bonaparte, dette var da hun ble utnevnt til hovmester for Elisa. Hun ble imidlertid enke før hun rakk å bli 20 år gammel. I 1817 giftet hun seg for andre gang, denne gang i Wien med den svenske greven og obersten Josias Montgomery-Cederhjelm, og flyttet da til Sverige hvor hun bodde resten av sitt liv. Sammen med Montgomery-Cederhjelm fikk hun fire barn før han også døde i 1825. I 1839 giftet hun seg igjen med den svenske baronen Carl Alexander Fredrik Gylle.

Mathilda d'Orozco hadde musikalske begavelser som hun flittig brukte i adelslivet. Hennes sangstemme var avholdt, og ofte akkompagnerte hun seg selv på harpe.

Referanser 

Svenske grevinner
Svenske komponister
Svenske musikere
Svenske sangere